Temeljem Odluke o postupku nabave radi energetske obnove višestambenih zgrada i odredbi u postupku nabave za osobe koje nisu obveznici Zakona o javnoj nabavi izdanima od Ministarstva graditeljstva i prostornog uređenja prilikom raspisivanja Poziva na dostavu projektnih prijedloga 2017. godine, Inkasator d.o.o. (upravitelj) u ime suvlasnika višestambene zgrade u Karlovcu pokreće postupak nabave za osobe koje nisu obveznici Zakona o javnoj nabavi (NOJN)

**1. PODACI O NARUČITELJU**

Inkasator d.o.o. Karlovac, Trg hrvatskih branitelja 4, 47 000 Karlovac, OIB: 51671452481

**1.1. Osobe zadužene za komunikaciju s gospodarskim subjektima**

Tomislav Franjković

Telefon: +385 47 694 768

e- adresa: tomislav.franjkovic@inkasator.hr

**2. PREDMET NABAVE**

**2.1. Opis predmeta nabave**

Predmet nabave su:

usluge izrade glavnog projekta energetske obnove višestambene zgrade.

Usluge se nabavljaju za višestambenu zgradu na adresi: **Naselje Marka Marulića 6 i 6A, neto korisne površine: 826,80 m2.**

**2.2. Količina predmeta nabave**

Predmeti nabave navedeni u točki 2.1. predaju se u dva (2) tiskana i dva (2) digitalna primjerka (CD/DVD/USB) na hrvatskom jeziku.

Dokumentacija u digitalnom obliku sadrži:

za predmet nabave pod točkom 2.1.: glavni projekt energetske obnove (u pdf formatu nacrti; proračuni; skenirana, potpisana i ovjerena naslovnica); troškovnik sa cijenama i bez cijena (xls format), fotodokumentacija dijelova zgrade i tehničkih sustava za koje je predviđena energetska obnova.

**2.3. Procijenjena vrijednost nabave** je od 20.000,00 kn do 500.000,00 kn.

**3. UVJETI NABAVE**

**3.1.** **Način izvršenja**: ugovor.

**3.2. Rok valjanosti ponude**

Rok valjanosti ponude je najmanje 30 dana od dana određenog za dostavu ponude. Naručitelj će odbiti ponudu čiji je rok valjanosti kraći od zahtijevanog. Iz opravdanih razloga, Naručitelj može u pisanoj formi tražiti, a Ponuditelj će također u pisanoj formi produžiti rok valjanosti ponude. U roku produženja valjanosti ponude niti Naručitelj niti Ponuditelj neće tražiti izmjenu ponude.

**3.3. Odredbe o cijeni ponude**

Cijena obuhvaća vrijednost cjelokupnog predmeta nabave, nepromijenjiva je I izražava se u kunama. U cijenu ponude bez poreza na dodanu vrijednost moraju biti uračunati svi troškovi I popusti. Porez na dodanu vrijednost iskazuje se zasebno iza cijene ponude. Ukupnu cijenu ponude čini cijena ponude s porezom na dodanu vrijednost.

Ako ponuditelj nije u sustavu poreza na dodanu vrijednost, iskazuje se cijena bez poreza na dodanu vrijednost I obavezno u ponudi mora naznačiti da nije u sustavu poreza na dodanu vrijednosti.

**3.4. Mjesto isporuke:** Inkasator d.o.o., Trg hrvatskih branitelja 4, 47 000 Karlovac

**3.5. Rok isporuke/izvršenja predmeta nabave**

Ponuditelj se obvezuje predmet nabave isporučiti u roku 40 dana od dana sklapanja ugovora.

**3.6. Rok I uvjeti plaćanja**

Ugovorena cijena je nepromjenjiva tijekom trajanja Ugovora do izvršenja usluga i dostave dokumentacije predmeta nabave te obuhvaća sve troškove putovanja, noćenja, administrativne podrške, sve ostale troškove I izdatke Izvršitelja neophodne za uspješno izvršenje zadataka I ugovorenih usluga.

**4. DOKAZI SPOSOBNOSTI**

Ponuditelj može dokazati sposobnost za obavljanje profesionalne djelatnosti, tehničku I stručnu sposobnost dokazima sposobnosti koji se obavezno prilažu uz ponudu. U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od Ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima. Naručitelj ima parvo nakon otvaranja ponuda, ali prije donošenja Odluke o odabiru, zatražiti dokaze o sposobnosti koje ponuditelj nije dostavio, koji su nepotpuni i/ili njihova pojašnjenja.

**4.1. Dokaz sposobnosti za obavljanje profesionalne djelatnosti**

Ponuditelj u ponudi dostavlja dokaze upisa u sudski, obrtni, strukovni ili drugi odgovarajući registar države sjedišta gospodarskog subjekta. Ako se odgovarajući izvodi ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava ne smije biti starija od tri (3) mjeseca računajući od dana početka postupka nabave.

**4.2. Dokazi tehničke I stručne sposobnosti**

Ovim dokazima Ponuditelj dokazuje da ima iskustvo u obavljanju poslova koji su predmet nabave, što je Naručitelju bitno kako bi smanjio rizik pojave neurednog izvršenja Ugovora s obzirom na vrstu, obim I složenost predmeta nabave.

**4.2.1. Tehnička I stručna sposobnost**

Dokaz tehničke I stručne sposobnosti je popis ugovora o izvršenim uslugama koje su iste ili slične predmetu nabave u godini u kojoj je započeo postupak nabave I tijekom dvije godine koje prethode toj godini. Sposobnost se dokazuje sa minimalno dva (2) ugovora koja su izvršena na prethodnom natječaju 2017. godine I sa više od 5.000 m2 neto korisne površine zgrada koje su obnovljene temeljem natječaja iz 2017. godine. Jedna potvrda može sadržavati navod o više izvršenih ugovora. Popis ugovora ispunjava sam Ponuditelj uz koji prilaže potvrde o urednom ispunjenju ugovora koje daje druga ugovorna strana iz navedenih ugovora.

Potvrde o uredno ispunjenim ugovorima moraju sadržavati sljedeće podatke:

* Vrijednost ugovora,
* Datum izvršenja usluge,
* Naziv druge ugovorne strane,
* Navod jesu li usluge uredno izvršene,
* Neto korisnu površinu višestambenih zgrada.

Naručitelj može izravno od druge ugovorne strane zatražiti provjeru istinitosti potvrde.

Uz navedene dokaze Ponuditelj je obavezan dostaviti potpisanu Izjavu kojom se obvezuje prikupiti potrebnu dokumentaciju iz nadležnih institucija u okviru redovitog izvršenja ugovorenog posla.

**4.2.2. Obrazovne I stručne kvalifikacije**

Ponuditelj za potrebe dokazivanja obrazovnih I stručnih kvalifikacija treba u sklopu ponude dokazati da raspolaže s najmanje dva stručnjaka odgovarajuće stručne kvalifikacije sukladno Zakonu o gradnji (NN 153/2013 I NN 20/2017) I Zakonu o poslovima I djelatnostima prostornog uređenja I gradnje (NN 78/15), a koji posjeduju znanje, iskustvo, alate, uređaje I ostalu tehničku opremu za kvalitetno izvršenje I kontrolu kvalitete predmetne usluge.

Obrazovna I stručna kvalifikacija dokazuje se davanjem vlastoručno potpisane izjave Ponuditelja.

**5. KRITERIJ ODABIRA PONUDE**

Kriterij odabira ponude je najniža cijena uz obvezu ispunjenja svih uvjeta I zahtjeva definiranih unutar projektnog zadatka I samog Poziva.

**6. ZAPISNIK O OTVARANJU I OCJENJIVANJU PONUDA**

Naručitelj otvara i ocjenjuje dostavljene ponude, o čemu se sastavlja zapisnik.

a) Zapisnik o otvaranju i ocjenjivanju ponuda sadržava najmanje:

 naziv i sjedište Naručitelja,

 mjesto te datum i sat početka i završetka otvaranja ponuda,

 predmet nabave,

 vrstu postupka nabave (sukladno ovom Pozivu),

 ime i prezime nazočnih osoba te njihove potpise,

 naziv i sjedište Ponuditelja, prema redoslijedu zaprimanja ponuda,

 cijenu ponude bez poreza na dodanu vrijednost cijenu ponude s porezom na dodanu vrijednost,

 datum početka i završetka pregleda i ocjene ponuda,

 podatke o pojašnjenju u vezi s dokumentima/ponudama (uključujući podatke o ispravcima

računskih pogrešaka), ako ih je bilo, analizu ponuda vezano uz ispunjenje zahtijeva u pogledu opisa predmeta nabave i tehničkih specifikacija, naziv i sjedište Ponuditelja čije ponude se odbijaju, uz obrazloženje razloga za odbijanje (i u slučaju neuobičajeno niske cijene), naziv Ponuditelja s kojim Naručitelj namjerava sklopiti Ugovor, popis priloga uz zapisnik (zahtijevani/dostavljeni dokumenti, pojašnjenja, objašnjenja).

b) U postupku pregleda i ocjene ponuda Naručitelj može pozvati Ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u donosu na uvjete sposobnosti, pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu).

c) Naručitelj je obvezan na osnovi rezultata pregleda i ocjene ponuda odbiti:

 ponudu koja nije cjelovita, ponudu koja je suprotna odredbama dokumentacije za nadmetanje,

 ponudu u kojoj cijena nije iskazana u apsolutnom iznosu, ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive, ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća, ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz dokumentacije za nadmetanje, ponudu za koju Ponuditelj nije pisanim putem prihvatio ispravak računske pogreške.

d) Naručitelj je u mogućnosti isključiti ponuditelja samo ako nije udovoljeno uvjetima iz dokumentacije za nadmetanje tj. u skladu s u dokumentaciji navedenim razlozima isključenja.

**7. DONOŠENJE ODLUKE O ODABIRU**

Donošenje odluke o odabiru, odbijanju ili poništenju je u roku 30 dana od isteka roka za dostavu ponuda. Naručitelj će pisanim putem obavijestiti o odabranom Ponuditelju sve Ponuditelje koji su dostavili ponudu, prilažući presliku Odluke o odabiru i Zapisnik o otvaranju i ocjenjivanju ponuda koji sadrže obrazloženje odabira najpovoljnije ponude, razloge isključenja Ponuditelja i razloge odbijanja ponuda.

Odluka o odabiru sadržava najmanje:

 naziv i adresu odabranog Ponuditelja;

 ukupnu vrijednost odabrane ponude

 ponude koje se odbijaju s obrazloženjem odbijanja.

**8. SKLAPANJE UGOVORA**

Ugovor će biti sklopljen s odabranim ponuditeljem. Naručitelj zadržava pravo da prije sklapanja Ugovora s odabranim ponuditeljem zatraži potvrdu o: podmirenim obavezama prema Republici Hrvatskoj i bonitetu. Ukoliko odabrani ponuditelj odbije potpisati Ugovor, Naručitelj zadržava pravo ponuditi potpisivanje Ugovora sljedećem ponuditelju rang liste, a koji zadovoljava uvjete i kriterije ovoga Poziva.

**9. SADRŽAJ I NAČIN DOSTAVE PONUDA**

Ponude se dostavljaju isključivo elektroničkim putem na e-adresu: tomislav.franjkovic@inkasator.hr najkasnije do **petka 11.10.2019. do 15:00 sati**. Otvaranje ponuda bit će najkasnije 8 dana od dana završetka roka za dostavu ponuda.

Ponude koje Naručitelj primi nakon isteka roka smatrat će se zakašnjelima i neće biti otvorene.

Ponudu u elektroničkom obliku (dokument PDF format) sačinjavaju ispunjeni i od ovlaštene osobe Ponuditelja potpisani i ovjereni dokumenti:

a) Ponudbeni list,

b) Dokaz sposobnosti za obavljanje profesionalne djelatnosti (4.1.),

c) Dokaz tehničke i stručne sposobnosti (4.2.1.)

 - Popis ugovora,

 - Potvrde o uredno ispunjenim ugovorima,

 - Izjavu kojom se obvezuje prikupiti potrebnu dokumentaciju nadležnih institucija u

 okviru redovitog izvršenja ugovorenog posla

d) Dokaz obrazovne i stručne kvalifikacije (4.2.2.)

Karlovac, 26.09.2019.